**Մուհամմադ Մուհիբ Ջաբր** (արաբ․՝ محمد مهيب جبر‎‎)(օգոստոս 28, 1953), արձակագիր, լրատու և պատմիչ է։ Ունի Հորդանանի քաղաքացիություն և ծնվել է Պաղեստինի Նաբլուս քաղաքում։ Նա Մուհամմադ Քամալ Ջաբրի փոքր եղբայրն է և տիկին Մադիհայի՝ Պաղեստինի անցած նախագահի՝ Յասեր Արաֆաթի ամենափոքր քրոջ ամուսինը։ 1948 թվականին նրա ընտանիքը տեղահանվել է Քաֆր Սաբայից աղետի պատճառով։ Սովորել է Լիբանանում և 1976 թվականից սկսած նա կյանքի մեծամասնությունը անկացրել է Արաբական Միացյալ Էմիրություններում։

Կենսագրություն
--------------

Մուհամմադ Մուհիբ Ջաբրը ծնվել է Պաղեստինի Նաբլուս քաղաքում։ Նա նախնական կրթությունը ստացել է պաղեստինցիների օգնության համար նախատեսված ՄԱԿ-ի դպրոցներից մեկում։ Ապա ուսումը շարունակել է հետևյալ ավագ դպրոցներում՝ «Ալ-Սալահիյե» և «Ալ-Մալեք Թալալ»։ Նաև հաճախել է «Ալ-Նաժահ Ալ-Ուաթանիյե» ինստիտուտը, որը 1977 թվականին դարձել է համալսարան։ Այդ ընթացքում, սկսել է զբաղվել մեդիայով և գրել է կարճ պատմվածքներ և թատրոններ «Ալ-Շաըբ» և «Ալ-Ֆաժր» թերթերի միջոցով, որոնք հրատարակվում էին Երուսաղեմում։ Նա օկուպացիայի առաջին դիմադրողներից լինելով, հռչակավոր էր 1967 թվականի Պաղեստինի իրադարաձությունների մասին իր վերլուծություններով և մեկնաբանություններով, որոնց վերնագիրն էր՝ Ալա «Ալ-Մաշրահա»։ 1968 թվականին նա 9 ամսով բանտարկվել է օկուպացիային դիմադրելու պատճառով։

1974 թվականին, արձակագիր և պատմիչ Մուհամմադ Մուհիբ Ջաբրը հաճախել է Լիբանանի պետական համալսարանը Բեյրութում անգլերեն գրականությունը սովորելու նպատակով։ Այդ ընթացքում նա շարունակել է իր աշխատանքը, որպես բռնագրավված հողատարածքի հարցերի մասնագետ լրագրող, Պաղեստինյան կազմակերպությունների կողմից հրատարակված և մի շարք արաբական ամսագրերի և թերթերի միջոցով, որոնք հրատարակվում էին Բեյրութում։ 1976 թվականի Լիբանանի քաղաքացիական պատերազմի պատճառով նա թողել է իր ուսումը և աշխատանքը և մեկնել է Արաբական Միացյալ Էմիրությունների Դուբայ քաղաքը։

Արաբական Միացյալ Էմիրություններում Մուհամմադ Մուհիբ Ջաբրը սկսել է իր գործնական կյանքը որպես լրագրող «Ղուրֆեթ Թիժարա ուա Սինաէթ Դուբայ» ամսագրում և որպես գրող «Ալ-Ֆաժր» թերթում, որը հրատարակվում է Աբու Դաբիից։ Հետո աշխատել է «Ալ-Ուահտե» թերթում, որը նույնպես հրատարակվում է Աբու Դաբիից։

1980 թվականին, Մուհամմադ Մահիբ Ջաբրը դառնալով վերահրատարակման հիմնադիրներից մեկը, սկսել է աշխատել «Ալ-Խալիճ» թերթում, 10 տարի հրատարակչությունը թաթարելուց հետո։ Բացի դրանից, աշխատել է որպես խոսնակ և պատրաստել է հաղորդումներ Դուբայի հեռուստատեսության և ռադիոյի համար։

1987 թվականին Արաբական Միացյալ Էմիրություններում ընտրվել է որպես Պաղեստինի գրողների միության քարտուղար։ 

2000 թվականին, նա հրատարակեց առաջին արաբական էլեկտրոնային օրաթերթը, որ ժամական էր խմբագրվում և համացանցում անունն էր՝ «Ալ-Ժարիդա»
, սակայն իր այս ծրագիրը լայն հաջողությունից հետո մեծ ճնշման ենթարկվեց և Մուհամմադ Մուհիբ Ջաբրը ստիպված եղավ հրատարակչությունը դադարեցնել, թերթի անունը մյուսների կողմից չշահագործվելու նպատակով։

Գործերը
-------

Նրա գործերը, որոնք տպագրված են կամ կան ցանցում՝

* 6000 մղոն (վեպ, 2013)
* 91-90 (վեպ, 2012)
* Կյանքի խաղը (կարճ վեպ)
* Պանդխտություն (2009)
* Քնած հսկաները (թարգմանված թատրոն)
* Վտանգի անհետացումը (թարգմանված թատրոն)

Որոշ աշխատանքների էլեկտրոնային տարբերակները հասանելի են։

Մրցանակներ
----------

* 2013 թվականի Շարժայի գրքի միջազգային ցուցահանդեսում ստացավ լավագույն արաբական վեպի մրցանակ «6000 մղոն» վեպի համար
* «Ղանեմ Ղաբբաշ» մրցանակը, Միացիալ Էմիրությունների գրողների միություն, 2006 թվականի կարճ պատմվածքի՝ «Ինշիբաք» հավաքածուի «Իմիլի» համար

Ծանոթագրություններ
------------------

1. ↑  عائلة عرفات القدوة الحسيني في فلسطين Archived 2018-01-29 at the Wayback Machine.-الاتحاد العالمي لأمناء النسب الشريف
2. ↑  الأرومة الحسينية لعائلة عرفات القدوة الحسيني Archived 2017-04-22 at the Wayback Machine.- دارة السادة الأشراف-سلسلة نقباء الأشراف 8
3. ↑  وفاة شقيق ياسر عرفات في الإمارات Archived 2017-05-17 at the Wayback Machine.- رأي اليوم- 24 مايو 2014
4. ↑  أخوة غير أشقاء لا يعرفهم الاّ المقربون ويعيشون منذ 28 عاما في أبوظبي Archived 2020-04-06 at the Wayback Machine.- الشرق الأوسط 10 نوفمبر 2004
5. ↑  أرشيف شبكة الأنترنت الألكتروني- الصفحة الأولى بتاريخ 29 يونيو 2001
6. ↑  كتاب العربي-الصحافة العربية في العصر الرقمي - عماد بشير Archived 2014-06-01 at the Wayback Machine. (انظر القسم الخاص بالنشر الالكتروني على الانترنت واشارة جريدة الحياة بتاريخ 15 يناير 2001 عن مرور سنة على اصدار الجريدة والحاجة إلى تطويرها
7. ↑  «خدمات الاعلام الحديث وتطبيقاته الرقمية- الدكتور عماد بشير». Արխիվացված է օրիգինալից 2014 թ․ հունվարի 17-ին. Վերցված է 2015 թ․ հոկտեմբերի 29-ին.
8. ↑  Aljareeda on the WEB
9. ↑  «الإعلام الاإلكتروني- منتدى اف ام». Արխիվացված է օրիգինալից 2018 թ․ հոկտեմբերի 2-ին. Վերցված է 2015 թ․ հոկտեմբերի 29-ին.
10. ↑  [http://www.amin.org/journal.php شبكة الانترنت للاعلام العربي- أمين] Archived 2018-06-13 at the Wayback Machine. (لاحظ تصنيف الجريدة مع صحف دولة الإمارات )